**AUTO - FOTO ORIENTĒŠANĀS SACENSĪBU BRAUCIENA**

***“Mazzalve 2022”* NOLIKUMS**

1. **VISPĀRĒJIE NOTEIKUMI**
2. Sacensību rīkotājs: Mazzalves saieta nams
3. Sacensību mērķis:
	1. Popularizēt un iepazīt Mazzalves pagasta ievērojamas vietas un iesaistīt iedzīvotājus pagastu vēstures izzināšanā.
	2. Popularizēt tūrismu un aktīvu dzīvesveidu Mazzalves pagastā un aiz tā robežām.
	3. Popularizēt orientēšanās sportu.
	4. Sniegt iedzīvotājiem iespēju interesanti pavadīt brīvo laiku ģimenes un draugu lokā ar lieliskiem piedzīvojumiem un uzdevumiem.
4. Sacensību norises laiks – 2022. gada 13. augusts no plkst. 10:00 – 15:00.
5. Sacensībās var piedalīties jebkuru personu veidota komanda, kura iesniegusi pieteikumu dalībai sacensībās atbilstoši auto – foto orientēšanās sacensību brauciena „Mazzalve 2022” (turpmāk tekstā – Nolikums) nolikumam.
	1. maksimālais dalībnieku skaits komandā 7 personas (tik cik atļauj auto sēdvietas), bet ne mazāks kā 2 personas.
	2. Bērni no 0-4 gadu vecumam netiek reģistrēti sacensībām.
6. **DALĪBAS MAKSA UN PIETEIKŠANĀS SACENSĪBĀM**
7. Dalība autofotoorientēšanās sacensību braucienā “Mazzalve 2022” ir bezmaksas.
8. Pieteikšanās kārtība:
	1. Pieteikums sacensībām iesniedzams elektroniski līdz 2022. gada 09. augustam (ieskaitot), sūtot pieteikumu uz e-pastu: **solveko@inbox.lv****. (**pieteikumu anketa pieejama pielikumā)
	2. Pieteikumā jānorāda:
		1. komandas kapteiņa vārds, uzvārds,
		2. komandas kapteiņa kontakttālrunis un e-pasts,
		3. pārējo komandas dalībnieku vārdi un uzvārdi, vecumi.
		4. komandas nosaukums,
		5. komandas sacensību auto marka un valsts numura zīme.
9. Pēc pieteikuma veikšanas (elektroniskā pieteikuma nosūtīšanas) komandas kapteinis uz norādīto e-pastu saņems apstiprinājumu par veiksmīgu reģistrēšanos sacensībām.
10. **SACENSĪBU NORISES VIETA UN LAIKS**
11. Sacensību norises vieta – Mazzalves pagasta administratīvā teritorija.
	1. Auto transporta pārvietošanās paredzēta pa publiski pieejamiem ceļiem Mazzalves pagastā.
	2. Maksimālais sacensību ilgums 5 stundas.
12. Sacensību norise:
	1. Reģistrēšanas sacensībām (komandu reģistrācija, komandas dalībnieku precizēšana un pieteikumu pārbaude) 2022.gada 13. augustā no plkst. 09:30 pie Ērberģes muižas parka (sekot norādēm!)
	2. Sacensību sākums (pirmo trīs automašīnu starts) plkst.10:00. Katras nākamās trīs komandas startē ik pēc minūtes. Starta intervāla laiks var tikt mainīts, ņemot vērā pieteikto komandu skaitu.
	3. Komandu apbalvošana notiks 2022. gada 13. augustā plkst. 17:00 pie Ērberģes muižas.
		1. I. - III. (pirmo līdz trešo) vietu ieguvušās komandas tiek apbalvotas ar organizatoru sarūpētajām balvām.
		2. Ar organizatoru sarūpētajām balvām tiek apbalvotas arī komandas, ņemot vērā **komandu dalībnieku vai automašīnas noformējumu**, **atraktivitāti, fotografējoties vai veicot uzdevumus** **u.c**.
		3. Visām komandām tiek izsniegtas pateicības par piedalīšanos.
13. **OBLIGĀTAIS INVENTĀRS/APRĪKOJUMS**
14. Komandai līdzi jābūt darba kārtībā esošam fotoaparātam vai kādai citai foto fiksācijas ierīcei ar atmiņas karti.
15. Komandai jāparūpējas par iespēju fotogrāfijas pārvietot uz organizatoru datoru (piemērots USB vads, atmiņas karte).
16. Sacensību komandas automašīnai jābūt tehniskā kārtībā, atbilstoši normatīvo aktu prasībām.
17. Sacensību komandas automašīnas odometram jābūt darba kārtībā visa pasākuma laikā.
18. **DROŠĪBAS PRASĪBAS KOMANDĀM**
19. Sacensību laikā komandām jāievēro Ceļu satiksmes noteikumi un citi spēkā esošie normatīvie akti.
20. Visiem pasākuma dalībniekiem jāievēro organizatoru izvirzītās prasības sacensību gaitā.
21. Par veselības stāvokli katrs dalībnieks ir atbildīgs personīgi, kā arī ir atbildīgs par savu rīcību sacensību laikā, tās izraisītajām sekām un nodarītajiem zaudējumiem.
22. Ja organizatoriem rodas aizdomas, ka komandas dalībnieki pasākuma laikā atrodas alkohola, narkotisko vai toksisko vielu reibumā, komanda var tikt diskvalificēta.
23. Sacensību komandas automašīnai ir jābūt nokomplektētai, kā to paredz Ceļu satiksmes noteikumi.
24. **FOTO ORIENTĒŠANĀS KĀRTĪBA**
25. Komanda nofotografē automašīnas odometra rādījumu **pirms starta un pēc finiša**. Bildēm obligāti jābūt atmiņas kartē kā pirmajai un pēdējai.
26. Dalībniekiem pirms starta tiek izsniegta karte ar noteiktiem kontrolpunktiem (turpmāk tekstā KP), uzdevumu lapa un fotogrāfiju lapas.
27. Jāatrod kartē norādītie KP un jānofotografējas pie tiem, kā arī jāveic uzdevumi, kuri norādīti uzdevumu lapās, par to sekmīgu veikšanu saņemot papildpunktus.
28. KP atrašanas secība un maršruts nav noteikts.
29. Ne visi KP tiks atzīmēti orientēšanās kartē. KP būs jāatrod, arī tikai pēc izsniegtajām orientēšanās fotogrāfijām.
30. Fotogrāfijā kopā ar objektu noteikti jābūt redzamiem visiem (vai par vienu mazāk kā norādīts komandas pieteikumā) komandas biedriem un bildei jāizsaka objekta atrašanās vieta, kā arī tai jābūt no līdzīga rakursa.
31. Pēc finiša laika fiksēšanas sacensību organizatoriem **nesteidzoties** jānodod aizpildītās uzdevumu lapas, jāpārnes bildes uz organizatoru datoru.
32. Atmiņas kartē jābūt tikai **vienai** fotogrāfijai no katra atrastā KP vai veiktā uzdevuma.
33. **FINIŠS UN REZULTĀTU APKOPOŠANA**
34. Komandas rezultātu nosaka, saskaitot kopā punktus par atrastiem KP un veiktajiem uzdevumiem. Pasākumā uzvar komanda, kas savākusi lielāko punktu skaitu.
35. Vienāda rezultāta gadījumā, tiks noteikts uzvarētājs pēc odometra rādījumiem (īsākais maršruts).
36. Komanda finišē pilnā sastāvā, piesakoties pie organizatoriem.
37. Ja pasākuma dalībnieks izstājas no sacensībām, viņam par to jāpaziņo pasākuma organizatoriem personīgi, zvanot pa telefona numuru **26435288**.
38. Pretenzijas par rezultātiem jāiesniedz personīgi pasākuma organizatoriem pirms oficiālo rezultātu paziņošanas.

**FOTOATTĒLU LIETOŠANAS TIESĪBAS**

1. Sacensību dalībnieki, iesniedzot sacensību laikā iegūtās fotogrāfijas sacensību organizatoriem, bez atsevišķas saskaņošanas piekrīt fotogrāfiju turpmākai izmantošanai Mazzalves saieta nama publicitātes vajadzībām bez maksas.
2. Sacensību dalībnieki, parakstot pieteikumu dalībai sacensībās piekrīt Nolikuma prasībām.
3. Sacensību organizators garantē nenodot fotoattēlus lietošanā un izmantošanā trešajām personām bez saskaņojuma ar fotogrāfijas autoru, ja tas saistīts ar fotoattēlu izmantošanu komercdarbībā.
4. Iesniegto darbu publikācijas gadījumā obligāti tiek norādīta atsauce uz sacensībām.
5. Fotogrāfiju autors uzņemas atbildību par atļaujas saskaņošanu ar fotoattēlos redzamajiem cilvēkiem par fotogrāfiju publicēšanu.
6. **TIESĪBAS UN PIENĀKUMI**
7. Reģistrējoties, komandas kapteinis ar savu parakstu apstiprina, ka ir iepazinies un apņemas ievērot Nolikumu un sacensību organizatoru norādījumus, kā arī ar tiem ir iepazīstinājis visus komandas dalībniekus.
8. Komandas dalībnieki sacensību laikā nedrīkst atrasties alkohola, narkotisko vai toksisko vielu reibumā.
9. Organizatori ir tiesīgi šī Nolikuma pārkāpuma gadījumā diskvalificēt dalībnieku komandu.
10. Organizatori ir tiesīgi izmainīt sacensību gaitu sacensību dienā, ņemot vērā laika apstākļus, dalībnieku skaitu un citus objektīvus sacensības ietekmējošus apstākļus.
11. Līdz sacensību pieteikumu iesniegšanas termiņa beigām (2022.gada 09. augustam) jebkurš dalībnieks var grozīt vai atsaukt savu pieteikumu.

Mazzalves saieta nama vadītāja: Ž. Miezīte

**Pielikums**

**Pieteikumu anketa**

 Auto foto orientēšanās brauciens

**“Mazzalve-Kurmene-Valle-Mazzalve”**

Komandas nosaukums\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Auto marka un valsts numura zīme \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Komandas kapteinis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Telefona numurs \_\_\_\_\_\_\_\_\_\_\_\_\_\_\_\_\_\_ E-pasts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |
| --- | --- | --- | --- |
| Nr.  | Vārds uzvārds | vecums | Paraksts (veic pasākuma dienā) |
| 1. |  |  |  |
| 2. |  |  |  |
| 3. |  |  |  |
| 4. |  |  |  |
| 5. |  |  |  |
| 6. |  |  |  |
| 7. |  |  |  |

Komandas kapteiņa paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datums\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_